Kazys Jurgis Bėkšta

Kazimieras Jurgis Bėkšta (, g. 1924 m. gegužės 22 d. Klaipėdoje – m. 2015 m. liepos 21 d.„Lietuviai ir Amazonijos indėnai: čiabuviai ir tenbuviai“, Liaudies kultūra, 2016, nr. 1) – kunigas salezietis, misionierius, etnografas. Vadintas pačiu ryškiausiu XX a. taikomosios kultūrinės antropologijos mokslininku, žymus Amazonijos indėnų tyrinėtojas.

 Biografija 
1944 m. per karą pasitraukė į Vokietiją. 1946 m. įstojo į Lietuvių kunigų seminariją Aichštete. Studijavo filosofiją Aichšteto aukštojoje teologijos mokykloje. 1950 m. atvyko į Braziliją, kur dirbo Rio Negro prelatūroje. 1956 m. baigė Pijaus XI popiežiškąjį teologijos institutą ir įšventintas kunigu. 1957–1968 m. misionierius Amazonės valstijos indėnų gentyse (dirbo San Gabriel da Kašoeiros regione)http://www.portalentretextos.com.br/colunas/recontando-estorias-do-dominio-publico/padre-casimiro-beksta-uma-vida-dedicada-a-cultura-indigena,236,5176.html . 1968–1972 m. dirbo Amazonės vyskupų konferencijoje, rūpinosi indėnų sielovada. Išvertė Evangeliją į tukanų kalbą. 1972–1999 m. Manauso arkivyskupijos dvasinėje seminarijoje dėstė kultūros antropologiją ir lingvistiką. Rinko tukanų genties folklorą, parengė jų mitų ir legendų rinkinį (1976 m.). 1957 m. Įkūrė Manauso indėnų kultūros muziejų. Prisidėjo prie Erlan Souza ir Fernanda Bizarria dokumentinio filmo Remições do Rio Negro (2011 m.), kuriame pasakojama apie katalikų misijų Negro baseine kontroversišką veiklą, kūrimohttp://www.cineclick.com.br/falando-em-filmes/noticias/tiradentes-2011-documentario-critica-missoes-catolicas-no-amazonas .

Kazio Bėkštos paveldą į lietuvių kalbą ėmėsi versti kun. Antanas Saulaitis (paskelbė indėnų tukanų mitų vertimų).

 Bibliografija 
 1 Cartilha Tukano (1984 m.)
 Primeiras Letras para o Povo Kohoroxitariyanonami (1985 m.)http://www.estantevirtual.com.br/ericoverissimo/Casimiro-Beksta-Primeiras-Letras-para-o-Povo-Kohoroxit-19253272
 A Maloca Tukano-Dessana e seu Simbolismo (1988 m., „Tukano-Dessano pastogė ir jos simbolika“ – indėnų kalbų elementorius, antropologijos vadovėlis)

 Šaltiniai 

 Nuorodos 
 Filmo Remições do Rio Negro anonsas su K. Bėkštos intarpu

Kategorija:Lietuvos kunigai
Kategorija:Brazilijos lietuviai
Kategorija:Lietuvos saleziečiai
Kategorija:Lietuvos misionieriai
Kategorija:Lietuvos etnografai